— 178 - 



at udrede, hvorvidt disse Former er Ydrekaars-Modifikatiorier eller arve- 

 ligt fæstede Afvigelser. 



I Tilslutning til Omtalen af Lange's Haandbog og dermed sammen- 

 hørende mindre Arbejder er der Grund til at pege paa et Par samlende 

 Arbejder om Plantevæksten her i Landet, set fra floristisk Synspunkt, 

 særlig hans Afhandling om Ændringerne i Danmarks Plantevækst (Geogr. 

 Tidsskrift). 



Naturligt knyttes til Omtalen af hans Studium af Danmarks Flora 

 ogsaa en Omtale af hans Virksomhed som Udgiver af Flora Danica. 

 I 1857 overtog han ved Liebmann's Død Udgivelsen af dette mægtige 

 Billedværk, vel nok Danmarks største botaniske Indsats. Han besørgeda 

 i en Aarrække Udgivelsen af adskillige Hefter og et Par Supplementbind 

 indeholdende nordiske Planter og kunde i 1883 afslutte dette Værk, i 

 hvilket alle danske Plantearter er afbildede. De senere Forskninger har 

 imidlertid bragt saa meget nyt frem, særlig indenfor de saakaldte kritiske 

 Slægter, at det vilde være at ønske, om dets Udgivelse kunde blive genop- 

 taget, eller det kunde faa sig en værdig Efterfølger. - — Til Udgivelsen af 

 de forskellige Hefter knyttede Lange kritiske Bemærkninger om de afbil- 

 dede Planter, og efter Afslutningen udgav han en Nomenclator Floræ 

 Danicæ (1887), hvori der findes en kritisk Oversigt over alle de siden 

 Værkets Begyndelse i 1776 afbildede Planter og et Forsøg paa at identi- 

 ficere dem efter Nutidens Fordringer. 



Jeg har dvælet saa længe ved Lange's Betydning for den danske Flora, 

 baade fordi det er dér hans Hovedvirksomhed ligger, og fordi denne Forsk- 

 ningsretning har størst Interesse for Botanisk Forening. Jeg kommer nu 

 til hans andre Forskningsfelter. 



I nær Tilslutning til hans Virksomhed som Flora danica's Udgiver 

 er hans Arbejder over Grønlands Flora. Allerede i 1857 findes i Eink's 

 Grønland en Oversigt over Grønlands Planter, og siden da arbejdede han 

 med dette Lands Flora, saaledes at han i 1880 kunde udgive en 

 »Conspectus Floræ Groenlandicæ«, hvortil i 1887 sluttede sig et Til- 

 læg. De talrige danske Undersøgelsesrejser i Grønland hjembragte ofte 

 Samlinger, hvis Bearbejdelse foretoges af Lange, og som Resultat af denne 

 Bearbejdelse fremkom »Conspectus«, et grundigt floristisk Arbejde, endnu 

 Hovedkilden til vort Kendskab til dette Lands Flora, og et af Hovedvær- 

 kerne for den arktiske Flora. Talrige af de deri omtalte Arter findes af- 

 bildede i Flora Danica. Der eksisterer desuden en af Lange sammenstillet 

 Flora Groenlandica, omfattende de grønlandske Planter, som er afbildede 

 paa Flora Danica Tavler. — I Parentes bemærket, besørgede Lange 

 flere lignende Specialsamlinger af visse af FL Dan. 's Tavler. — 



Lange's Syslen med Danmarks og med Grønlands Flora og derved 



